Държавен вестник, бр. 72, 2017 г., стр. 3

БРОЙ  72	
Д Ъ Р Ж А В Е Н  В Е С Т Н И К 	
СТР.  3  
редовна въздушна линия за определен период 
от време.
2. При прилагането на тази спогодба 
договарящите страни трябва да действат в 
съответствие с разпоредбите на конвенцията, 
доколкото тези разпоредби са приложими за 
международни въздушни линии.
Член 2 – Предоставяне на права
1. Всяка договаряща страна предоставя на 
другата договаряща страна правата, посочени 
в тази спогодба за целите на експлоатация на 
международни въздушни линии по маршру­
тите, определени в таблицата на маршрутите, 
дадена в приложението. Тези маршрути се 
наричат оттук нататък „определени маршрути“.
2. Назначените авиокомпании на всяка от 
договарящите страни се ползват от следните 
права:
a) да прелитат през територията на другата 
договаряща страна без кацане;
б) да кацат на територията на другата до­
говаряща страна с нетърговски цели; и
в) при спазване на разпоредбите на тази 
спогодба да кацат на територията на другата 
договаряща страна, да взeмат и оставят меж­
дународен трафик от пътници, товари и поща, 
отделно или в комбинация, докато експлоати­
рат договорена линия по определен маршрут.
3. В допълнение авиокомпанията(ите) на 
всяка договаряща страна, различна от назна­
чените съгласно член 3 от тази спогодба, се 
ползва от правата, посочени в алинея 2 (a) и 
(б) на този член.
4. Нищо в този член няма да се счита за 
предоставяне на право на назначения възду­
шен превозвач на едната договаряща страна 
да взема на борда на територията на другата 
договаряща страна пътници, товари или поща 
срещу възнаграждение или наем, предназна­
чени за превоз до друга точка на територията 
на тази друга договаряща страна.
5. Ако поради въоръжен конфликт, полити­
чески безредици или събития, или специални 
и необичайни обстоятелства назначена авио­
компания на едната договаряща страна не е в 
състояние да експлоатира линия по обичайния 
маршрут, другата договаряща страна полага 
всички усилия да улесни продължаването на 
експлоатацията на тази линия чрез подходяща 
временна реорганизация на маршрутите, както 
са решили съвместно договарящите страни.
6. Назначените авиокомпании имат право 
да използват на недискриминационна основа 
всички въздушни линии, летища и други съо­
ръжения, предвидени от договарящите страни.
Член 3 – Назначаване и издаване 
на разрешения
1. Въздухоплавателните власти на всяка 
договаряща страна имат право да назначават 
една или повече авиокомпании за експлоата­
ция на договорените линии по определените 
маршрути, както и да оттеглят или променят 
тези назначения. Тези назначения могат да 
уточняват обхвата на разрешението, изда­
дено на всяка авиокомпания по отношение 
на експлоатацията на договорената линия. 
Назначенията и всички техни изменения се 
извършват в писмена форма от въздухопла­
вателните власти на договарящата страна, 
назначила авиокомпанията, и се изпращат 
до въздухоплавателните власти на другата 
договаряща страна.
2. При получаване на такова назначение, 
както и на заявление от назначената авиоком­
пания във формата и по начина, предписани 
за експлоатационни и технически разрешения, 
въздухоплавателните власти на всяка договаря­
ща страна, предмет на разпоредбите на алинеи 
3 и 4 от този член, издават на назначената 
авиокомпания съответните експлоатационни 
и технически разрешения с минимално про­
цедурно забавяне, при условие че:
(а) в случай на въздушен превозвач, на­
значен от въздухоплавателните власти на 
Република България:
i. въздушният превозвач е установен на 
територията на Република България по сила­
та на Договора за създаване на Европейския 
съюз и притежава валиден оперативен лиценз, 
издаден от държава членка в съответствие с 
правото на Европейския съюз; и
ii. ефективният регулаторен контрол на 
въздушния превозвач се упражнява и под­
държа от държава – членка на Европейския 
съюз, отговорна за издаването на неговото 
свидетелство за авиационен оператор, и съ­
ответните въздухоплавателни власти са ясно 
посочени в акта на назначаването;
iii. въздушният превозвач има основно 
място на стопанска дейност на територията 
на държавата членка, от която е получил 
валиден оперативен лиценз; и 
iv. въздушният превозвач се притежава 
пряко или чрез мажоритарна собственост и 
ефективно се контролира от държави член­
ки и/или от граждани на държави членки, 
и/или от държавите, изброени в приложение 2, 
и/или от граждани на такива държави;
(б) в случай на въздушен превозвач, назна­
чен от въздухоплавателните власти на ОАЕ:
i. въздушният превозвач е установен на 
територията на ОАЕ и е лицензиран в съ­
ответствие с приложимото право на ОАЕ; и
ii. ефективният регулаторен контрол на 
превозвача се упражнява и поддържа от ОАЕ.
3. Въздухоплавателните власти на едната 
договаряща страна могат да изискат от авио­
компанията, назначена от другата договаряща 
страна, уверения, че тя е способна да изпъл­
нява други условия, предписани съгласно 
законовите и подзаконовите актове, нормално 
и основателно прилагани от такива власти